На основу члана 68б став 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22) и члана 33. ст. 2. и 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**ОДЛУКУ**

**о образовању Мреже за борбу против превара и управљање неправилностима у поступању са финансијским средствима Европске уније**

"Службени гласник РС", бр. 2 од 13. јануара 2023, 80 од 4. октобра 2024.

1. Образује се Мрежа за борбу против превара и управљање неправилностима у поступању са финансијским средствима Европске уније (у даљем тексту: Мрежа), са циљем борбе против превара и управљања неправилностима у поступању са финансијским средствима Европске уније на време док траје пружање финансијске помоћи Европске уније Републици Србији.

2. Задаци Мреже су:

1) сарадња са Министарством финансија – Одељењем за сузбијање неправилности и превара у поступању са финансијским средствима Европске уније (АФКОС) ради борбе против превара и управљањa неправилностима у поступању са финансијским средствима Европске уније;

2) израда Стратешког плана за борбу против превара и управљање неправилностима у поступању са финансијским средствима Европске уније и Акционог плана за његово спровођење;

3) прикупљање, праћење и анализирање података о предузетим мерама за борбу против превара и управљање неправилностима у поступању са финансијским средствима Европске уније;

4) иницирање законодавних и других мера са циљем борбе против превара и управљања неправилностима у поступању са финансијским средствима Европске уније;

5) јачање међуинституционалне сарадње и размене података између државних органа, организација и институција чији су представници укључени у рад Мреже о пријављеним случајевима сумње на превару, корупцију или других неправилности;

6) разматрање, давање предлога, мишљења и стручних образложења у вези са свим другим питањима од значаја за борбу против превара и управљање неправилностима у поступању са финансијским средствима Европске уније.

**3. У Мрежу се именују:\***

**1) за председавајућег, Лука Томић, шеф Кабинета првог потпредседника Владе и министра финансија;\***

**2) за заменика председавајућег, Гојко Станивуковић, државни секретар у Министарству финансија, национални службеник за одобравање;\***

**3) за чланове:\***

**– Јована Здравковић, помоћник министра финансија у Сектору за управљање средствима Европске уније,\***

**– Марина Поповић, виши саветник у Сектору за буџетску инспекцију у Министарству финансија,\***

**– Марко Јовановић, помоћник министра финансија у Сектору за уговарање и финансирање програма из средстава Европске уније,\***

**– Милош Јовановић, мајор полиције, криминалистички инспектор за сузбијање фалсификовања новца у Управи криминалистичке полиције у Министарству унутрашњих послова,\***

**– Бранислав Стојановић, помоћник министра правде у Сектору за европске интеграције и међународне пројекте,\***

**– Владанка Раковић, начелник Одељења за послове надзора у надлежности Управљачког органа у Сектору за планирање, програмирање, праћење и извештавање о средствима Европске уније и развојној помоћи у Министарству за европске интеграције,\***

**– Ања Јавор, вршилац дужности помоћника министра пољопривреде, шумарства и водопривреде у Сектору за међународну сарадњу и европске интеграције,\***

**– Миљко Радисављевић, јавни тужилац Врховног јавног тужилаштва,\***

**– Бојана Смартек, помоћник директора у Сектору за међународну сарадњу, националне стратешке документе, планове и пројекте у Агенцији за спречавање корупције,\***

**– Милена Милојевић, вршилац дужности директора Канцеларије за ревизију система управљања средствима Европске уније;\***

**4) за заменике чланова:\***

**– Катарина Вуковић, начелник Одељења за надзор и праћење функционисања система управљања средствима Европске уније у Сектору за управљање средствима Европске уније у Министарству финансија,\***

**– Маја Вујовић, виши саветник у Сектору за буџетску инспекцију у Министарству финансија,\***

**– Јелена Шарчевић, начелник Одељења за интерну контролу пројеката, неправилности и правна питања у оквиру ИПА пројеката у Сектору за уговарање и финансирање програма из средстава Европске уније у Министарству финансија,\***

**– Ненад Мојсиловић, мајор полиције, криминалистички инспектор за сузбијање фалсификовања новца у Управи криминалистичке полиције у Министарству унутрашњих послова,\***

**– Ђорђе Радиновић Капралoвић, саветник у Сектору за европске интеграције и међународне пројекте у Министарству правде,\***

**– Марко Шутић, ангажован на пословима пружања стручне помоћи у изради извештаја о потврђеним неправилностима за све програме европске територијалне сарадње са земљама чланицама Европске уније у Сектору за програме европске територијалне сарадње у Министарству за европске интеграције,\***

**– Ђорђе Шундрић, самостални саветник у Одсеку за управљање пројектима у Сектору за међународну сарадњу и европске интеграције у Министарству пољопривреде, шумарства и водопривреде,\***

**– Зорица Стојшић, јавни тужилац Врховног јавног тужилаштва,\***

**– Марија Балтић, руководилац Групе за међународну сарадњу и европске интеграције у Сектору за међународну сарадњу, националне стратешке документе, планове и пројекте у Агенцији за спречавање корупције,\***

**– Марија Станковић, руководилац Групе за ревизију у оквиру програма регионална и територијална сарадња у Канцеларији за ревизију система управљања средствима Европске уније.\***

\*Службени гласник РС, број 80/2024

4. У свом раду, Мрежа може тражити податке, документа и извештаје од државних органа и других организација и институција у вези са питањима из своје надлежности.

5. Мрежа доноси пословник о свом раду.

6. Мрежа се састаје по потреби, а најмање једном у два месеца.

7. Састанцима Мреже могу, по позиву, присуствовати и представници других државних органа, организација и институција, представници међународних организација, представници невладиних организација, као и стручњаци из појединих области, а који нису чланови Мреже.

8. Министарство финансија – Одељење за сузбијање неправилности и превара у поступању са финансијским средствима Европске уније (АФКОС), обавља стручне и административне послове подршке раду Мреже.

9. Мрежа, преко Министарства финансија, о свом раду подноси извештај надлежном одбору Владе сваких 60 дана, а Влади сваких 90 дана.

10. Даном ступања на снагу ове одлуке престаје да важи Одлука о образовању Мреже за борбу против превара и управљање неправилностима у поступању са финансијским средствима Европске уније („Службени гласник РС”, бр. 6/21 и 38/21).

11. Ова одлука ступа на снагу осмог дана од дана објављивања у „Службеном гласнику Републике Србије”.

05 број 02-140/2023

У Београду, 12. јануара 2023. године

**Влада**

Председник,

**Ана Брнабић,** с.р.